"بشار اسد رژیمی و طرفدارلاری‌نین هوجوم‌لارینی داوام ائتدیردیگی ادلیب ویلایتی محاربه میدانینا چئوریلیب. 3 میلیون‌دان چوخ سیویل ایسه بو بؤلگه‌ده چاره‌سیز قالیب".
بونو بمت-نین سوریه بحرانی ایله علاقه‌دار بولگه سل اینسانی یاردیم کووردیناتورو مارک کاتس ژنو-ده کئچیردیگی مطبوعات کونفرانسیندا دئییب.
ترانس سرحد اینسانی عملیات‌لار چرچیوه‌سینده ادلیبه 50 یوک ماشینی یاردیم گؤندردیک‌لرینی بیلدیرن کاتس بمت-نین مقصدی‌نین بونو گونده 100 یوک ماشی‌نینا چات‌دیرماق اولدوغونو سؤیله‌ییب.
مارک کاتس آد چکمه‌دن اسد رژیمی و طرفدارلاری‌نین هوجوم‌لاری‌نین 1 میلیون‌دان چوخ وطنداشی تورکیه سرحدینه کؤچه مجبور ائتدیگینی وورغولاییب.
ادلیب-ین محاربه میدانینا چئوریلدیگینی قئید ائدن کاتس "ادلیب-ده 3 میلیون‌دان چوخ سیویل دؤیوش بؤلگه‌سینده چاره‌سیز قالیب. شوبهه‌سیز کی، بو بؤلگه‌ده اصل قان گؤلونو، حقیقی سیویل قتل عامی گؤرجییک" دئیه بیلدیریب.
تورکیه-‌نین ان چوخ قاچقینا ائو صاحب‌لیگی ائدن اؤلکه اولدوغونو، بون‌لارین 3،6 میلیونونو سوریه-لی لرین تشکیل ائتدیگینی سؤیله‌ین کاتس "تورکیه داها چوخ قاچقین گلدیگینی گؤرمک ایستمیر" دئییب.
مارک کاتس تورکیه-‌نین آیریجا بمت-نین ادلیبه ائدیلن ترانس سرحد اینسانی یاردیم عملیات‌لارینا بؤیوک دستک وئرمه‌سینی تعریفله‌ییب.
